Úradný vestník L 127 , 29/04/2004 S. 0021 - 0022



Nariadenie Rady (ES) č. 827/2004 z 26. apríla 2004, ktorým sa zakazuje dovoz tuniaka zavalitého (Thunnus obesus) s pôvodom v Bolívii, v Kambodži, v Rovníkovej Guinei a v Sierra Leone a ktorým sa zrušuje nariadenie (ES) č. 1036/2001 RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133, so zreteľom na návrh Komisie, keďže: (1) zdroje rybolovu, ktoré sú vyčerpateľným prírodným zdrojom, musia byť chránené v záujme biologickej rovnováhy a globálnej potravinovej bezpečnosti; (2) v roku 1998 Medzinárodná Komisia pre ochranu atlantického tuniaka (ICCAT), ktorej zmluvnou stranou je Európske spoločenstvo, prijala rezolúciu 98-18, týkajúcu sa neoznamovaných a neregulovaných úlovkov tuniaka veľkými plavidlami, používajúcimi rybárske šnúry s háčikmi, v oblasti dohovoru; (3) príslušná násada nemôže byť efektívne riadená zmluvnými stranami ICCAT, ktorých rybári sú povinní znižovať svoje úlovky tuniaka, pokiaľ všetky nezmluvné strany nebudú spolupracovať s ICCAT a dodržiavať jej ochranné a riadiace opatrenia; (4) ICCAT identifikovala Belize, Bolíviu, Kambodžu, Rovníkovú Guineu, Georgiu, Honduras, Svätý Vincent a Grenadíny a Sierra Leone ako krajiny, ktorých plavidlá lovia tuniaka zavalitého spôsobom, znižujúcim účinnosť opatrení tejto organizácie pre ochranu tuniaka, dokladajúc svoje zistenia údajmi, týkajúcimi sa úlovkov, obchodu a pozorovania plavidiel; (5) dovoz tuniaka zavalitého s pôvodom v Belize, Kambodži, Rovníkovej Guinei, Hondurase a na Svätom Vincente a Grenadínach v súčasnosti zakazuje nariadenie Rady (ES) č. 1036/2001z 22. mája 2001, ktorým sa zakazuje dovoz tuniaka zavalitého (Thunnus obesus) s pôvodom v Belize, v Kambodži, v Rovníkovej Guinei, na Sv. Vincente a na Grenadínach a v Hondurase [1]; (6) ICCAT prihliadala na zvýšenú spoluprácu s Hondurasom v oblasti ochrany tuniaka zavalitého. Na výročnom zasadnutí v roku 2002 navrhla zmluvným stranám Hondurasu zrušiť zákaz dovozu tuniaka zavalitého v akejkoľvek forme; (7) ICCAT prihliadala na pokrok v spolupráci na ochranu tuniaka zavalitého s Belize, Svätým Vincentom a Grenadínmi. Na výročnej schôdzi 2003, navrhla zmluvným stranám Belize a Svätého Vincenta a Grenadínam od 1. januára 2004 zrušiť zákaz dovozu tuniaka zavalitého v akejkoľvek forme; (8) Pokusy ICCAT podporovať Bolíviu, Kambodžu, Rovníkovú Guineu, Georgiu a Sierra Leone v dodržaní ochranných a riadiacich opatrení na ochranu tuniaka boli bezúspešné; (9) ICCAT odporučila zmluvným stranám prijať príslušné kroky na zákaz dovozu výrobkov z tuniaka zavalitého v akejkoľvek forme z Bolívie, Georgie a Sierra Leone a pokračovať v zákaze dovozu z Kambodže a Rovníkovej Guinei. Tieto opatrenia budú zrušené, len čo sa potvrdí, že príslušné krajiny zosúladili svoje rybárske činnosti s opatreniami ICCAT. Tieto opatrenia musia byť vykonané Spoločenstvom, ktoré má výlučnú právomoc v tejto záležitosti. Avšak vzhľadom na oznamovaciu lehotu požadovanej ICCAT, zákaz dovozu z Georgie nadobudne účinnosť od 1. júla 2004; (10) Tieto opatrenia sú zlučiteľné so záväzkami Spoločenstva vyplývajúcimi z ostatných medzinárodných dohôd. (11) Kvôli transparentnosti, nariadenie (ES) č. 1036/2001 sa zrušuje a nahrádza sa týmto nariadením, PRIJALA TOTO NARIADENIE: Článok 1 Na účely tohto nariadenia, "dovozom" sa rozumie colné konanie obsiahnuté v článku 4 ods. 15 písm. a), ods. 15 písm. b) a ods. 16 písm. a) až ods. 16 písm. f) nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva [2]. Článok 2 1. Je zakázané dovážať do Spoločenstva tuniaka zavalitého (Thunus obesus) s pôvodom v Bolívii, v Kambodži, v Rovníkovej Guinei a v Sierra Leone a spadajúceho pod číselné znaky KN ex03019990, 03023400, ex03027000, 03034400, ex03038000, ex03041038, ex03041098, ex03042045, ex03049097, ex03051000, ex03052000, ex03053090, ex03054980, ex03055980 a ex03056980. 2. Dovoz určitých výrobkov vyrobených z tuniaka zavalitého zahrnutých v odseku 1 a spadajúcich pod číselné znaky ex16041411, ex16041416 a ex16041418 a ex16042070 sa zakazuje. 3. Zakazuje sa dovážať do Spoločenstva tuniaka zavalitého (Thunus obesus) s pôvodom v Georgii a spadajúceho pod číselné znaky KN ex03019990, 03023400, 03034400, ex03041038, ex03041098, ex03042045, ex03049097, ex03052000, ex03053090, ex03054980, ex03055980 a ex03056980. 4. Zakazuje sa dovoz určitých výrobkov vyrobených z tuniaka zavalitého zahrnutých v odseku 3 a spadajúcich pod číselné znaky ex16041411, ex16041416 a ex16041418 a ex16042070. Článok 3 Toto nariadenie sa nebude uplatňovať na množstvo výrobkov zahrnutých v článku 2 a s pôvodom v Bolívii, Georgii a Sierra Leone, u ktorých možno doložiť k spokojnosti príslušných vnútroštátnych orgánov, že boli na ceste na územie Spoločenstva dňom nadobudnutia účinnosti tohto nariadenia, a ktoré budú uvoľnené do voľného obehu najneskôr 14 dní po tomto dátume. Článok 4 l. Nariadenie (ES) č. 1036/2001 sa týmto zrušuje. 2. Odkazy na zrušené nariadenie sa vykladajú ako odkazy na toto nariadenie. Článok 5 Toto nariadenie nadobúda účinnosť sedemnástym dňom odo dňa jeho uverejnenia v Úradnom vestníku Európskej únie. Článok 2 ods. 3 a ods. 4 sa uplatňuje od 1. júla 2004. Toto nariadenie je záväzné v celom rozsahu a je priamo uplatniteľné vo všetkých členských štátoch. V Luxemburgu 26. apríla 2004 Za Radu predseda B. Cowen [1] Ú. v. ES L 145, 31.5.2001, s. 10. [2] Ú. v. ES L 302, 19.10.1992, s. 1. Nariadenie naposledy zmenené a doplnené nariadením Komisie (ES) č. 60/2004 (Ú. v. EÚ L 9, 15.1.2004, s.8). --------------------------------------------------